CELEX: 32013D0706
Language: sk
Date: 2013-11-29 00:00:00
Title: 2013/706/EÚ: Vykonávacie rozhodnutie Komisie z  29. novembra 2013 , ktorým sa mení príloha I k rozhodnutiu 2009/177/ES, pokiaľ ide o štatút Dánska ako oblasti bez výskytu vírusovej hemoragickej septikémie a štatút Írska a územia Severného Írska patriaceho k Spojenému kráľovstvu ako oblastí bez výskytu herpesvirózy kaprov koi [oznámené pod číslom C(2013) 8385]  Text s významom pre EHP

3.12.2013   
            
            
               SK
            
            
               Úradný vestník Európskej únie
            
            
               L 322/42
            
         VYKONÁVACIE ROZHODNUTIE KOMISIE
   z 29. novembra 2013,
   ktorým sa mení príloha I k rozhodnutiu 2009/177/ES, pokiaľ ide o štatút Dánska ako oblasti bez výskytu vírusovej hemoragickej septikémie a štatút Írska a územia Severného Írska patriaceho k Spojenému kráľovstvu ako oblastí bez výskytu herpesvirózy kaprov koi
   [oznámené pod číslom C(2013) 8385]
   (Text s významom pre EHP)
   (2013/706/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej článok 44 ods. 1 prvý pododsek, článok 44 ods. 2 prvý pododsek, článok 49 ods. 1 a článok 50 ods. 3,
   keďže:
   
               (1)
            
            
               Rozhodnutím Komisie 2009/177/ES (2) sa stanovuje zoznam členských štátov, zón a priestorov, na ktoré sa vzťahujú programy dohľadu a eradikácie, pokiaľ ide o jednu či viaceré neexotické choroby uvádzané v časti II prílohy IV k smernici 2006/88/ES. V rozhodnutí 2009/177/ES je tiež stanovený zoznam členských štátov, zón a priestorov bez výskytu chorôb, pokiaľ ide o jednu alebo viaceré z týchto chorôb.
            
         
               (2)
            
            
               V zmysle rozhodnutia Rady 90/424/EHS (3) zaslalo Dánsko Komisii viacročný program eradikácie vírusovej hemoragickej septikémie (VHS) na obdobie od 1. januára 2009 do 31. decembra 2013. Zóny, ktorých sa tento program týka, boli zaradené do časti B zoznamu stanoveného v prílohe I k rozhodnutiu 2009/177/ES.
            
         
               (3)
            
            
               Dánsko predložilo Komisii vyhlásenie o ukončení viacročného programu eradikácie vírusovej hemoragickej septikémie (VHS) a jej úspešnej eradikácii na celom kontinentálnom území Dánska. Toto vyhlásenie spĺňa požiadavky týkajúce sa vyhlásenia územia bez výskytu choroby stanovené v smernici 2006/88/ES. Preto by sa celé kontinentálne územie Dánska malo vyhlásiť za územie bez výskytu vírusovej hemoragickej septikémie (VHS).
            
         
               (4)
            
            
               V decembri 2009 zaslalo Írsko Komisii viacročný program dohľadu týkajúci sa herpesvirózy kaprov koi na celom území Írska. Oblasť, ktorej sa tento program týka, bola zaradené do časti A zoznamu stanoveného v prílohe I k rozhodnutiu 2009/177/ES.
            
         
               (5)
            
            
               Írsko predložilo Komisii vyhlásenie o tom, že je bez výskytu herpesvirózy kaprov koi. Toto vyhlásenie spĺňa požiadavky týkajúce sa vyhlásenia územia bez výskytu choroby stanovené v smernici 2006/88/ES. Preto by sa celé územie Írska malo vyhlásiť za územie bez výskytu herpesvirózy kaprov koi.
            
         
               (6)
            
            
               Spojené kráľovstvo zaslalo v januári 2010 Komisii viacročný program dohľadu týkajúci sa herpesvirózy kaprov koi na území Severného Írska patriacom k Spojenému kráľovstvu.
            
         
               (7)
            
            
               Vo februári 2013 predložilo Spojené kráľovstvo Komisii vyhlásenie o tom, že územie Severného Írska patriace k Spojenému kráľovstvu je bez výskytu herpesvirózy kaprov koi. Toto vyhlásenie spĺňa požiadavky týkajúce sa vyhlásenia územia bez výskytu choroby stanovené v smernici 2006/88/ES. Preto by sa územie Severného Írska patriace k Spojenému kráľovstvu malo vyhlásiť za územie bez výskytu herpesvirózy kaprov koi.
            
         
               (8)
            
            
               Časti A, B a C prílohy I k rozhodnutiu 2009/177/ES by sa preto mali zodpovedajúcim spôsobom zmeniť.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha I k rozhodnutiu 2009/177/ES sa mení v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 29. novembra 2013
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. EÚ L 328, 24.11.2006, s. 14.
   
      (2)  Rozhodnutie Komisie 2009/177/ES z 31. októbra 2008, ktorým sa vykonáva smernica Rady 2006/88/ES, pokiaľ ide o programy dohľadu a eradikácie a o štatút členských štátov, zón a priestorov bez výskytu chorôb (Ú. v. EÚ L 63, 7.3.2009, s. 15).
   
      (3)  Rozhodnutie Rady 90/424/EHS z 26. júna 1990 o výdavkoch na veterinárnom úseku (Ú. v. ES L 224, 18.8.1990, s. 19).
   
      PRÍLOHA
      Príloha I k rozhodnutiu 2009/177/ES sa mení takto:
      1.   Časť A,
      zápis v prípade Írska týkajúci sa herpesvirózy kaprov koi sa vypúšťa.
      2.   Časť B,
      zápis v prípade Dánska týkajúci sa vírusovej hemoragickej septikémie sa vypúšťa.
      3.   Časť C,
      
                  a)
               
               
                  zápis v prípade Dánska týkajúci sa vírusovej hemoragickej septikémie sa nahrádza týmto:
                  
                              „Dánsko
                           
                           
                              DK
                           
                           
                              celé kontinentálne územie“
                           
                        
            
                  b)
               
               
                  vkladá sa tento zápis v prípade Írska týkajúci sa herpesvirózy kaprov koi:
                  
                              „Írsko
                           
                           
                              IE
                           
                           
                              celé územie“
                           
                        
            
                  c)
               
               
                  vkladá sa tento zápis v prípade Spojeného kráľovstva týkajúci sa herpesvirózy kaprov koi:
                  
                              „Spojené kráľovstvo
                           
                           
                              UK
                           
                           
                              územie Severného Írska“